Document ID: 32003D0593

Komisijas lēmums
(2003. gada 7. augusts),
ar kuru groza Lēmumu 2003/43/EK, ar ko dažiem būvizstrādājumiem nosaka degamības klases
(paziņots ar dokumenta numuru C(2003) 2592)
(Dokuments attiecas uz EEZ)
(2003/593/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Direktīvu 89/106/EEK (1988. gada 21. decembris) par dalībvalstu normatīvo un administratīvo aktu tuvināšanu attiecībā uz būvizstrādājumiem [1], kas grozīta ar Direktīvu 93/68/EEK [2], un jo īpaši tās 20. panta 2. punktu,
tā kā:
(1) Ar Komisijas lēmumu 2003/43/EK [3] dažiem būvizstrādājumiem, proti, koka paneļu izstrādājumiem nosaka degamības klases.
(2) Lēmums 2003/43/EK būtu jāpielāgo tehnikas attīstībai, iekļaujot dažus ģipša izstrādājumus, dažas augstspiediena dekoratīvā lamināta plātnes un dažas koka būvkonstrukcijas saskaņā ar klasifikāciju, kas noteikta ar Komisijas Lēmumu 2000/147/EK (2000. gada 8. februāris), ar ko ievieš Padomes Direktīvu 89/106/EEK attiecībā uz būvizstrādājumu, būvkonstrukciju un to daļu ugunsdrošības klasifikāciju [4].
(3) Tādēļ attiecīgi jāgroza Lēmums 2003/43/EK.
(4) Šajā lēmumā paredzētie pasākumi ir saskaņā ar Būvniecības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2003/43/EK pielikumu groza tā, kā norādīts šā lēmuma pielikumā.
2. pants
Šis lēmums ir adresēts dalībvalstīm.
Briselē, 2003. gada 7. augustā

Labels: 1
20
7
3
0